പാർക്ക് സിറ്റി കൻസാസ്
എംസോണ്‍ റിലീസ് -1342 http://www.malayalamsubtitles.org/ www.facebook.com/msonepage
മൈൻഡ്ഹണ്ടർ സീസൺ 1 എപ്പിസോഡ് 3
പരിഭാഷ: രാഹുൽ രാജ് Telegram: @rahulr
ബോസ്റ്റൺ മസാച്ചുസെറ്റ്സ്
- ഞാൻ കാപ്പി എടുത്തിട്ട് വരാം. തനിക്ക് വേണോ? - ഞാൻ വിമാനത്തിൽ നിന്ന് കുടിച്ചു.
എക്സ്ക്യൂസ്മീ, എടുത്തോട്ടെ?
വിദ്യാർത്ഥികൾക്ക് എന്ത് വേണേലും എടുക്കാം.
- തണുപ്പുകാലമാണ്. - സോറി, കേട്ടില്ല?
- തണുപ്പുകാലമാണെന്ന് പറഞ്ഞതാ. - ഓ.
ബിൽ.
- സുഖമല്ലേ, പിന്നെന്താ?. - താങ്ക്യൂ
ഫാമിലി എന്ത് പറയുന്നു?
എന്നുമുതലാ ഇത്ര ആത്മാർഥമായി ക്ഷേമാന്വേഷണമൊക്കെ തുടങ്ങിയത്?
ആത്മാർത്ഥയൊക്കെ എന്റെ ഒരു അഭിനയമല്ലേ.
- നേരെ വിഷയത്തിലേക്ക് കടക്കണോ? - ആവാം.
അവനെത്തിയല്ലോ.
ഡോക്ടർ വെൻഡി കാർ, ഇതെന്റെ പാർട്നർ ഹോൾഡൻ ഫോർഡ്.
ഡോക്ടർ കാർ.
ഏജന്റ് ഫോർഡ്, താങ്കളെപ്പറ്റി ഒരുപാട് വായിച്ചിട്ടുണ്ട്.
- എന്നെപ്പറ്റിയോ? - താങ്കളുടെ നോട്ടുകൾ.
ഓ, താങ്ക്യൂ.
ഓക്കെ, നമുക്ക് എന്റെ ഓഫീസിൽ ഇരിക്കാം.
ഇത് നടപ്പായതിൽ സന്തോഷമുണ്ട്.
താൻ കെംപറുമായുള്ള കൂടിക്കാഴ്ചയുടെ നോട്ടുകൾ അയച്ച സമയത്ത്...
...ഞാനെന്റെ പുതിയ പുസ്തകത്തിന്റെ തിരക്കിലായിരുന്നു.
- എന്തിനെപ്പറ്റിയാണ് പുസ്തകം? - വൈറ്റ് കോളർ ക്രിമിനലുകളെപ്പറ്റി,
നിങ്ങടെ എഡ് കെംപറിൽ നിന്നും ഒട്ടും വ്യത്യസ്തരല്ലാത്തവർ.
നിങ്ങൾ പഠിക്കുന്ന ആളുകൾ എഡ് കെംപറിനെപ്പോലെയാണെന്ന് പറയാൻ കാരണം?
ഒന്നാമതായി, ഇവരെല്ലാം സൈക്കോപാത്തുകളാണ്.
ഞാൻ വ്യവസായഭീമന്മാരെപ്പറ്റിയാണ് പഠിക്കുന്നത്.
ഐ.ബി.എം, എം.ജി.എം, ഫോർഡ്, എക്സോൺ, അങ്ങനെയങ്ങനെ.
ഇവർക്കൊക്കെ ഭാര്യയും കുഞ്ഞുങ്ങളും വളർത്തുജീവികളുമൊക്കെയുണ്ട്.
അതവർ സൈക്കോപ്പാത്തുകളല്ലാത്തതു കൊണ്ടല്ല.
അവരുടെ പ്രവണതകൾ പലതായതുകൊണ്ടാണ്.
പക്ഷേ ഇവരുടെയൊക്കെ അടിസ്ഥാന സ്വഭാവസവിശേഷതകൾ ഒരുപോലാണെന്നാണോ?
കെംപർ ഒരു പശ്ചാത്താപവും കാണിക്കാറില്ല.
തികച്ചും വികാരരഹിതനാണ് അവൻ.
മറ്റുള്ളവരുടെ വേദന മനസിലാക്കാൻ അവനറിയില്ല.
- ഇതൊക്കെ എന്റെ നോട്ടിൽ കണ്ടതാണോ? - നിങ്ങളുടെ ഇന്റർവ്യൂകൾ...
പദാനുപദമായി പകർത്തിയെഴുതിയിരുന്നെങ്കിൽ കുറച്ചുകൂടി വ്യക്തമായേനെ.
പക്ഷേ, കുഴപ്പമില്ല.
നിങ്ങളുടെ പ്രൊജക്ട് പ്രാരംഭഘട്ടത്തിലാണെങ്കിലും...
'മാസ്ക് ഓഫ് സാനിറ്റി'യ്ക്ക് പിന്തുടർച്ചയാവാനുള്ള നിലവാരമുണ്ട്.
അതൊരു അംഗീകാരം തന്നെയാണ്.
ഒന്നൂടി പറയാമോ? ദി മാസ്ക് ഓഫ്...
അപ്പോ തന്റെ അഭിപ്രായത്തിൽ ഞങ്ങൾ...
ക്രിമിനലുകളെ ഇന്റർവ്യൂ ചെയ്യുന്നത് മണ്ടത്തരമല്ല എന്നാണോ?
നേരേ തിരിച്ചാണ്.
ആരെന്ത് പുതിയ ആശയം കൊണ്ടുവന്നാലും ആദ്യം മണ്ടത്തരമെന്നേ അളുകൾ പറയൂ.
- പക്ഷേ ഇതങ്ങനെയല്ല. - ഓ, ഓക്കേ.
ആശ്വാസമായി.
ഇതുവരെ കിട്ടിയ പ്രതികരണങ്ങളൊന്നും ഇങ്ങനെയല്ലായിരുന്നു.
സത്യം പറഞ്ഞാൽ ഇതുവരെ ആകെ കിട്ടിയ പ്രതികരണം ഇതാണ്.
ഈ മനുഷ്യർ വെറുതെ പൂട്ടിയിടപ്പെട്ടിരിക്കുകയാണ്.
അവരുടെ ഉൾക്കാഴ്ചകളുടെ സാധ്യതകൾ നമ്മൾ ഉപയോഗിക്കാത്തത്...
അതിലെ ധാർമ്മികതയെ ഭയന്ന് മാത്രമാണ്.
ലോ എൻഫോഴ്സ്മെന്റിലെ സാധ്യതകളോ?
ബിഹേവിയറൽ സയൻസിൽ, പ്രതിയേ നേരത്തെ മനസിലാക്കാൻ, ക്രിമിനോളജിയിൽ, അങ്ങനെ എല്ലാത്തിലും.
അതെ. ഇതുതന്നെയാണ് ഞാനും ഇത്രയും നാൾ പറഞ്ഞത്.
ഓ, തന്നേ?
നിങ്ങൾ കുറച്ചുകൂടി ഔപചാരികമായി മുന്നോട്ട് നീങ്ങണം.
ഇതിനെ കൃത്യമായ ചോദ്യാവലി ഒക്കെയുള്ള...
...ഒരു പ്രൊജക്ട് ആക്കണേൽ ഒരുപാട് സമയവും ഊർജവും ചെലവാകും.
അവരുടെ കുടുംബചരിത്രം...
അവരത് ചെയ്തതിന് അവർക്ക് നിരത്താനുള്ള കാരണങ്ങൾ...
കൊല നടത്തുമ്പോൾ അവർക്ക് ലൈംഗികഉദ്ദീപനം ഉണ്ടായിരുന്നോ എന്നതൊക്കെ.
ഒത്തുനോക്കി, താരതമ്യം ചെയ്യുക, പ്രസീദ്ധീകരിക്കുക.
പ്രസിദ്ധീകരിക്കാനോ?
നിങ്ങളുടെ കണ്ടെത്തലുകൾ എഫ്.ബി.ഐ-യിൽ പറഞ്ഞുനടക്കാൻ പറ്റില്ലല്ലോ.
- വേണേൽ ഒരു ബുക്ക് ആയി ഇറക്കാമല്ലോ. - ബുക്കോ?
ആത്മവിശ്വാസം തന്നതിന് നന്ദിയുണ്ട്...
പക്ഷേ നിങ്ങൾക്ക് ഈ നോട്ടുകൾ തരാൻ പോലും ഞങ്ങൾക്ക് അനുവാദമില്ലായിരുന്നു.
- ഇക്കാര്യങ്ങൾ ഒരിക്കലും പരസ്യപ്പെടുത്താനാവില്ല. - എന്തുകൊണ്ട്?
ഡിപ്പാർട്ട്മെന്റ് തലവൻ ആകെ അനുവദിച്ചത് വീക്കെൻഡ് സമയമവും
ബേസ്മെന്റിൽ ഒരു ഓഫീസും മാത്രമാണ്.
അതിന്റെ കൂടെത്തന്നെ ഞങ്ങൾക്ക് റോഡ് സ്കൂളും മറ്റു വിദ്യാർത്ഥികളുമുണ്ട്.
- അതൊന്നും ഒഴിവാക്കാനാവില്ല... - റോഡ് സ്കൂളോ?
ഞങ്ങൾ രാജ്യത്തിന്റെ പല ഭാഗങ്ങളിൽ സഞ്ചരിച്ച് എഫ്.ബി.ഐ ടെക്നിക്കുകൾ പോലീസിന് പഠിപ്പിച്ചുകൊടുക്കുന്നുണ്ട്.
- ഓ. - ഇന്ന് വൈകീട്ട് ഞങ്ങൾ...
ബ്രിഡ്ജ്വാട്ടറിൽ വെച്ച് ബെഞ്ചമിൻ മില്ലറെ കാണുന്നുണ്ട്.
ഇവന്മാരെ പോയി ഇന്റർവ്യൂ ചെയ്യാനുള്ള സ്വാതന്ത്ര്യം...
...ഞങ്ങൾക്ക് തന്നത് റോഡ് സ്കൂളാണ്.
നമുക്ക് സൂക്ഷ്മമായി പഠിച്ച് നീങ്ങാം.
കെംപറിൽ നിന്നും മില്ലറിൽ നിന്നും ആരംഭിക്കാം.
നിങ്ങൾ പറഞ്ഞതുപോലെ, ഒഴിവുസമയങ്ങളിൽ പഠനം നടത്താം.
ഇതിത്ര അനൗപചാരികമാണെന്ന് ഞാൻ കരുതിയില്ല.
ഔപചാരികമാക്കാൻ ബുദ്ധിമുട്ടില്ല. പിന്നെ ബുക്കിന്റെ കാര്യം.
ഇതൊരു തുടർച്ചയാവും, ദി മാസ്ക് ഓഫ്...
പുറത്തുനിന്നൊരു അഭിപ്രായം കേൾക്കാനാണ് ഞാൻ വന്നത്.
ഒരു അക്കാദമിക് കാഴ്ചപ്പാടിൽ ഇതിന് വിലയുണ്ടോ എന്നറിയാൻ വേണ്ടി മാത്രം.
നിങ്ങളുടെ കെംപർ നോട്ടുകൾ ഡിപ്പാർട്ട്മെന്റ് തലവനെ കാണിച്ചോ?
ഇല്ല.
ഈ പോലീസുകാരെ പഠിപ്പിക്കുന്നത് വേറാർക്കെങ്കിലും ചെയ്തൂടേ?
- ആർക്കും പറ്റും. അതത്ര ബുദ്ധിമുട്ടൊന്നുമല്ല. - അത് ശരിയല്ല,
അതല്ലല്ലോ ഇവിടുത്തെ വിഷയം.
ഇതിനെപ്പറ്റി സംസാരിക്കാൻ പോലും ഷെഫേർഡ് സമ്മതിയ്ക്കുന്നില്ല.
ഇതൊരു ഫുൾ-ടൈം അക്കാദമിക് പഠനം ആക്കാൻ അങ്ങേര് സമ്മതിക്കുമെന്ന് തോന്നുന്നുണ്ടോ?
പിന്നെയാണോ പുസ്തകം?
ലോ എൻഫോഴ്സ്മെന്റിന് പുറത്തുള്ളവർക്ക്...
...ഇതിൽ താൽപര്യമുണ്ടാവുമെന്ന് തോന്നുന്നുണ്ടോ?
ഒന്ന് സങ്കല്പിക്ക്...
ഒരാളെ വേദനിപ്പിച്ച് കൊല്ലാൻ കഴിയുന്ന ആ മനസ്സിനെപ്പറ്റി ഒന്ന് സങ്കല്പിച്ച് നോക്ക്.
അധികാരത്തിനായുള്ള ആർത്തി,
അപ്പോൾ കിട്ടുന്ന ലൈംഗികസുഖം.
ഇരയുടെ അറുത്തെടുത്ത തലയെ റേപ്പ് ചെയ്യാനുള്ള ആ തീരുമാനം.
ശവത്തെ അപമാനിക്കാനുള്ള തീരുമാനം.
ഇതൊക്കെ ഒരു സാധാരണ പോലീസ് റിപ്പോർട്ടിൽ കാണാൻ സാധിക്കുമോ?
എന്റെ ബുക്ക് പ്രസിദ്ധീകരിയ്ക്കാൻ 10 വർഷത്തോളം എടുത്തതിന്റെ കാരണം അറിയുമോ?
ആത്മരതിക്കാർ ഒരിക്കലും ചികിത്സ തേടി പോവില്ല.
സൈക്കോപാത്തുകളുടെ വിചാരം അവർക്ക് ഒരു കുഴപ്പവുമില്ലെന്നാണ്.
അതുകൊണ്ട് അവരെ പഠിക്കുക എന്നത് അസാദ്ധ്യമാണ്.
പക്ഷേ, നിങ്ങളതിന് ഒരു വഴി കണ്ടെത്തിയിരിക്കുന്നു.
അതും വളരെ അനുയോജ്യമായ സാഹചര്യങ്ങളിൽ.
അതുകൊണ്ടുതന്നെയാണ് ഇത് ഗംഭീരവും ഒരുപാട് സാധ്യകളുള്ളതാണെന്നും പറഞ്ഞത്.
അതിലെനിക്ക് എതിർപ്പില്ല. പക്ഷേ ഹോൾഡന്റെ...
...ഈ നോട്ടത്തിന്റെ അർഥമെന്താണെന്ന് കുറഞ്ഞ കാലം കൊണ്ട് എനിക്ക് മനസിലായിട്ടുണ്ട്.
എഫ്.ബി.ഐ-യിലെ ബ്യൂറോക്രസി കാരണം ഇതൊന്നും നടപടിയാവില്ലെന്ന് മാത്രം.
നമുക്ക് വീക്കെൻഡ്സ് ഉണ്ടല്ലോ. റോഡ് സ്കൂൾ കഴിഞ്ഞിട്ടുള്ള വൈകുന്നേരങ്ങളുമുണ്ട്.,
റോഡ് സ്കൂളിന് മുൻപ് ഏതാണ്ട് ഒരു മണിക്കൂറും. ഷെഫേർഡിനോട് പറയാതിരുന്നാൽ മതിയല്ലോ.
പലയിടത്തായി 40 പേരെ ഇന്റർവ്യൂ ചെയ്യുക എന്നതൊരു ഫുൾ-ടൈം ജോലിയാണ്.
ഇതൊരു ആധികാരികമായ അക്കാദമിക് പഠനം ആവണേൽ,
നാലോ അഞ്ചോ വർഷങ്ങൾ വേണ്ടിവരും.
- വിവരങ്ങൾ ശേഖരിക്കാനും പരിശോധിക്കാനുമായി... - ശരി...
അപ്പോ...
നടന്നില്ലേൽ മോശമാണ്.
ഒരു മണിക്കൂറിനുള്ളിലാണ് മില്ലറുമായുള്ള ഇന്റർവ്യൂ. കുറച്ച് ദൂരവുമുണ്ട്.
ഇതൊരു പ്രധാനപ്പെട്ട ജോലി തന്നെയാണ്.
ബോസ് അനുവാദം തരുന്നില്ലെങ്കിൽ...
അതിന് സ്വാതന്ത്ര്യം ഉള്ള ആരോടെങ്കിലും നിങ്ങൾ അനുവാദം ചോദിക്കണം.
തൽക്കാലം ഇതിങ്ങനെ പോട്ടെ.
കാര്യങ്ങൾ പതിയെ ആയാലും ഞങ്ങൾ ഇതിൽ നിന്ന് പിന്മാറില്ല.
ഒരിക്കലും പാടില്ല.
ഞങ്ങൾക്ക് പരിമിതികളുണ്ടെങ്കിലും പ്രചോദനം കിട്ടുക എന്നത് വലിയ കാര്യം തന്നെയാണ്.
താങ്ക്യൂ.
ഒരുപാട് സന്തോഷം.
- ചിലപ്പോ... - വേണ്ട.
- അതായത് നമുക്ക് ചിലപ്പോ... - ഹോൾഡൻ
എടാ, എനിക്കും നിരാശയുണ്ട്.
പക്ഷികൾ വഴി അകത്തേക്ക് ഡ്രഗ്സ് കടത്തുന്നത് കാരണം
അവർ മുറ്റത്ത് വന്നിരിക്കുന്നവയെ ഒക്കെ വെടിവെച്ചിടാറുണ്ടത്രേ.
സത്യമാണോന്നറിയില്ല. ഒരിക്കലൊരു ഗേൾഫ്രണ്ട് പറഞ്ഞതാ.
- നീ പഴയ ജയിൽപ്പുള്ളികളെയാണോ ഡേറ്റ് ചെയ്യാറ്? - അല്ല.
സത്യത്തിൽ ഡെബിയെയാണ് ഞാൻ സ്കൂൾ കഴിഞ്ഞ്...
ആദ്യമായി ആത്മാർഥമായി ഡേറ്റ് ചെയ്തത്.
- ആത്മാർഥമായി ഡേറ്റ് ചെയ്തതോ? - അതെ
എങ്കിൽ എന്റെ ഭാര്യയെയാണ് ഞാനാദ്യമായി ആത്മാർഥമായി കല്യാണം കഴിച്ചത്.
അവർ 3 മണിയെന്നല്ലേ പറഞ്ഞത്. പിന്നെന്തിനാ കാത്തുനിൽക്കുന്നത്?
ഒരു സിഗററ്റ് വലിച്ചാൽ നിന്റെ വേവലാതി ഒന്ന് കുറഞ്ഞേനെ.
ടേപ്പ് റെക്കോർഡർ എടുക്കേണ്ടതായിരുന്നു.
ബ്യൂറോ ഏജന്റ്സ് ടെഞ്ചും ഫോർഡും?
ജെന്റിൽമെൻ. ഞാൻ ഡോക്ടർ കെയ്ൽ. നമ്മൾ ഫോണിൽ സംസാരിച്ചിരുന്നു.
ഒരുപാട് നന്ദിയുണ്ട് ഡോക്ടർ. ഇത്ര റിസ്കുള്ള കാര്യം ചെയ്യുന്നതിന്.
നിർഭാഗ്യവശാൽ, മില്ലർ നിങ്ങളോട് സംസാരിക്കാൻ കൂട്ടാക്കുന്നില്ല.
മുന്നേ പറഞ്ഞപ്പോൾ അവൻ സമ്മതിച്ചിരുന്നു.
പക്ഷേ ഇപ്പോ ഞങ്ങളും നിസ്സഹായരാണ്.
- നാളെ അവന്റെ മൂഡ് ശരിയാവേണ്ടതാണ്. - നാളെയോ?
അവൻ ചിലപ്പോ ഇങ്ങനെ പെരുമാറാറുണ്ട്.
ഒന്ന് തണുത്ത് കഴിഞ്ഞാലേ ആളുകളോട് സംസാരിക്കൂ.
പലപ്പോഴും അവൻ സെല്ലിൽ നിന്ന് പുറത്തുവരാത്തതു കാരണം ഭക്ഷണം വരെ അകത്തെത്തിക്കേണ്ടി വരാറുണ്ട്.
ഞങ്ങളിന്ന് തിരിച്ചുപോവും. നാളെ വരാൻ പറ്റില്ല.
ഐ ആം സോറി. ബോസ്റ്റണിലേക്ക് പിന്നീടൊരിക്കൽ വന്നൂടേ?
നോക്കാം.
എന്തായാലും വലിയ ഉപകാരം ഡോക്ടർ. ഒരുപാട് സന്തോഷം.
പിന്നെന്താ.
ഇനി മേലാൽ മുൻകൂട്ടി പറഞ്ഞിട്ട് വരരുത്.
ഹോൾഡൻ?
എന്തിന്റെയെങ്കിലും വക്കിലെത്തി നിൽക്കുമ്പോൾ അത് നിന്നെയിട്ട്...
വട്ടം കറക്കുന്നതായി എപ്പോഴേലും തോന്നിയിട്ടുണ്ടോ?
- ഈ ഇസ്തിരി മേശ എവിടുന്ന് കിട്ടി? - നിന്റെ അലമാരയിൽ നിന്ന്.
ഈ പ്രൊജക്ട് എന്റെ മനസ്സിൽ നിന്ന് പോവുന്നില്ല.
ഇതിനൊരുപാട് പ്രത്യാഘാതങ്ങളുണ്ടാവുമെന്നാണ് ഡോക്ടർ കാർ പറഞ്ഞത്.
നിനക്ക് ഉറക്കവുമില്ലേ? എന്റെ കഞ്ചാവെങ്ങാനും എടുത്തടിച്ചോ?
ആ പ്രൊജക്ട് മനസിൽ നിന്ന് പോവുന്നില്ലെടീ. അത് ഒന്നാന്തരം ആശയമാണ്.
ഓക്കേ.
എന്നെ ഉണർത്താതെ വന്ന് കിടന്നോളണം.
റിസ്സലിന്റെ അടുത്തേക്ക് ഒരു മണിക്കൂർ യാത്രയേ ഉള്ളൂ,
അവന്റെ അടുത്തെത്താൻ റോഡ് സ്കൂളിന്റെ ആവശ്യമില്ല.
പിന്നെ, വോൺ ഗ്രീൻവുഡ് ഉണ്ട്.
- സ്കിഡ് റോ സ്ലാഷറോ? - അതെ, അവൻ കാലിഫോർണിയയിലുണ്ട്.
ഹെർബർട്ട് മള്ളിനുമുണ്ട്.
ദി സിൻസിനാറ്റി സ്ട്രാൻഗ്ളർ...
- അവന്റെ പേരെന്താ? - പോസ്റ്റിയൽ ലാസ്കി ജൂനിയർ.
- അവൻ സിൻസിനാറ്റിയിൽ തന്നെ ആവുമല്ലോ അല്ലേ? - ആ...
അതെ.
മിഡ്വെസ്റ്റിലെ പോലീസിനെ പഠിപ്പിക്കാൻ എനിക്കിഷ്ടമാണ്. സ്നേഹമുള്ളവരാ.
ഇല്ലിനോയിൽ റിച്ചാർഡ് സ്പെക്കുമുണ്ട്.
- കൊള്ളാം, മിഡ്-വെസ്റ്റ് മൊത്തം നമുക്ക് അരിച്ചുപെറുക്കാം. - ജെറാർഡ് ജോൺ ഷെയ്ഫർ
അവൻ 30 പേരെയോ മറ്റോ കൊന്നിട്ടുണ്ട്. ഫ്ലോറിഡയിൽ ആണെന്ന് മാത്രം.
ഫ്ലോറിഡയിൽ പോയി ഗോൾഫ് കളിക്കാനും എനിക്ക് വിരോധമില്ല കേട്ടോ.
ബിൽ ടെഞ്ച്
- ഹേയ് ബിൽ. ഞാൻ റോയ് കാർവറാണ്. - ഹേയ് റോയ്. എന്തിനാ വിളിച്ചത്?
നമുക്കൊന്ന് സംസാരിക്കണം. മറ്റൊരു ആക്രമണം കൂടി നടന്നിട്ടുണ്ട്.
ഇത്തവണ കുറച്ച് ഗുരുതരമാണ്.
- ശരി. - നിങ്ങൾക്ക് ഇങ്ങോട്ട് തിരിച്ചുവരാമോ?
ഓക്കേ, ഞാൻ താങ്കളെ വിളിക്കാം.
- എന്താ? - കാർവർ.
ഒരു ആക്രമണം കൂടി ഉണ്ടായിട്ടുണ്ട്.
റോസ്മേരി ഗോൺസാലസിന്റെ സമപ്രായക്കാരിയെ, പക്ഷേ അവർ കൊല്ലപ്പെട്ടു.
ബിൽ.. നമ്മൾ പറഞ്ഞത് ശരിയാണെന്ന് തെളിഞ്ഞില്ലേ!
എന്തുവാടെ? ഒരു വൃദ്ധ കൊല്ലപ്പെടുമ്പോഴാണോ നിന്റയൊരു....
കെംപറിനോട് ഒന്നൂടി സംസാരിക്കേണ്ടി വരും.
അവർക്കും പട്ടിയുണ്ടായിരുന്നോ? ദൈവമേ, ഉണ്ടായിരിക്കണേ...!
കുറച്ചൂകൂടി വലിയ പട്ടി. മുഖം കുറുകെ ചെത്തിയിട്ടുണ്ട്..
ആമേൻ!
ഇത് ഞങ്ങളുടെ പ്രവചനം പോലെ നടന്നെന്ന് മാത്രമല്ല,
അവനിതിൽ രസം പിടിച്ചു വരുകയുമാണ്. അവനിത് തുടരും.
ഒരു സീക്വൻസ് കില്ലർ.
സീക്വൻസ് കില്ലറോ?
മൂന്നോ അതിലധികമോ പേരെ കൊന്നവരെ ഞങ്ങൾ അങ്ങനെയാണ് വിളിയ്ക്കുന്നത്.
പുതിയ വിഭാഗമാണോ? എങ്കിൽ ഒരു സ്റ്റെനോഗ്രാഫറെ വിളിച്ച് അത് രേഖപ്പെടുത്താൻ നോക്ക്.
ഉറപ്പായും. ഞാൻ മാർജിനോട് പറയാം.
ഇതാണോ നിങ്ങൾ കെംപറിനെപ്പറ്റി പറഞ്ഞ കാര്യം?
അവർക്കൊരു രൂപരേഖ കൊടുത്തിട്ടുണ്ട്.
ഞങ്ങൾക്ക് അവിടെ ചെന്ന് അവനെ പിടിക്കാൻ സഹായിക്കണം.
- ഞങ്ങളുടെ പ്രവചനം ശരിയായി. - നന്ദി ഹോൾഡൻ, എനിക്ക് മനസിലായി.
- ഇത് പരിഹരിക്കേണ്ടത് ഞങ്ങളുടെ ഉത്തരവാദിത്തമാണ്. - അതെ. ഇനിയത് നിങ്ങളുടേതാണ്.
എന്തിനാ നിൽക്കുന്നത്? പോയി വിമാനം കേറാൻ നോക്ക്.
ശരി, സർ.
സാക്രമെന്റോ കാലിഫോർണിയ
അവരുടെ പേര് ലോറ കോൺവേ.
അരക്കിലോമീറ്റർ അപ്പുറത്ത്, ആ സ്ടീറ്റിലായിരുന്നു താമസം.
രാത്രി റോസ്മേരി ഗോൺസാലസ്...
ആക്രമിക്കപ്പെട്ട അതേ നേരത്ത്, അതേ രീതിയിൽ.
പത്തര പതിനൊന്ന് മണി നേരത്ത്.
അപ്പോ ആ പട്ടിയോ?
അത്രേം വലിയ പട്ടി എന്തായാലും തിരിച്ച് ആക്രമിച്ചിരിക്കും.
പ്രതിയുടെ മേൽ കടിയേറ്റ പാടുകൾ കാണണം.
പട്ടിയെ അടിച്ച് ചമ്മന്തിയാക്കിയിട്ടുണ്ട്.
കുറച്ച് പിള്ളേരെ ചോദ്യം ചെയ്തു.
അവിടുന്നൊരു 18-കാരനെ പൊക്കിയെങ്കിലും...
..അവന് കൃത്യമായ ന്യായമുണ്ടായിരുന്നു.
- എന്തായിരുന്നു അത്? - അവനൊരു ഫ്രൈ കുക്ക് ആണ്.
പാതിരാത്രി വരെ അവൻ പണിയിലായിരുന്നു, കൂടെ ജോലി ചെയ്യുന്നവരും അത് സമ്മതിച്ചിട്ടുണ്ട്..
അവന്റെ ബോസിനോട് സംസാരിച്ചോ?
ഉവ്വ്, പുതിയ ഒരു ബർഗർ കടയാണ്. വലിയ കോർപ്പറേറ്റ് സെറ്റപ്പാ.
മക്ഡൊണാൾഡ്സ് പോലെയോ?
- അതൊന്നും ഓർമയില്ല. - നമ്മൾ ഒന്നൂകൂടി ചിന്തിക്കേണ്ടിയിരിക്കുന്നു.
ഈ പട്ടിയെ ഒന്ന് നോക്ക്.
ആരോ കാര്യമായി ചാമ്പിയിട്ടുണ്ട്, കുടലും പണ്ടവും വരെ പുറത്തെത്തി.
ഈ സ്ത്രീക്ക് മിസിസ് ഗോൺസാലസിനേക്കാൾ ആരോഗ്യമുണ്ടായിരുന്നു.
ഇത് ചെയ്തവൻ എന്തായാലും ചില്ലറക്കാരനല്ല.
- പ്രായക്കൂടുതലുള്ളവനാവണം. - തീരുമാനിച്ചുറപ്പിച്ചിട്ടും ആവണം.
ഈ ലൈംഗികാതിക്രമമാണ് എനിക്ക് മനസിലാവാത്തത്.
- തൊടലും പിടുത്തവും മാത്രമേ ഉള്ളൂ. എന്തുകൊണ്ട് റേപ്പ് ചെയ്തില്ല? - അവനതിൽ താൽപര്യമില്ലാത്തതു കൊണ്ട്.
അവനവരെ കീഴ്പ്പെടുത്തണമെന്നും അപമാനിക്കണം എന്നുമേ ഉണ്ടായിരുന്നുള്ളൂ.
- അലവലാതി നായിന്റെ മോൻ. - അവന് ഒരു 35, 40 വയസ്സ് കാണുമെന്ന് വെച്ചോ...
ഈ സ്ത്രീകൾക്കൊക്കെ അവന്റെ അമ്മയുടെ പ്രായമാണെന്നും വെച്ചോ...
- അമ്മയോടുള്ള വെറുപ്പാവും കാരണം. - നാൽപ്പതോ? കാര്യമായിട്ടാണോ?
- ഇതൊരു കുട്ടിയല്ല. - ഞാൻ ചോദ്യം ചെയ്തതൊക്കെ പയ്യന്മാരെയാണ്.
ഇത്തവണ അത്ര ക്രോധം കാണിച്ചിട്ടില്ല. അപ്പോ ഇതൊരു കൗമാരക്കാരനല്ല.
ഹോട്ടൽത്തൊഴിലാളികളായ പയ്യന്മാരെ പൊക്കിയതിന് സാക്രമെന്റോ ഡി.എയുടെ തെറി മൊത്തം ഞാൻ കേട്ടതാ...
എന്നിട്ടിപ്പോ മാറ്റിപ്പറയുന്നോ?
ഇത് കയ്യബദ്ധമോ അറിയാതെ സംഭവിച്ചതോ ഒന്നുമല്ല.
- ഇയാൾക്ക് ആത്മവിശ്വാസം കൂടി വരുകയാണ്. - കുറഞ്ഞത് 30-നോടുത്ത് പ്രായം കാണും.
ശാശീരവളർച്ചയുണ്ടെങ്കിലും പക്വതയുണ്ടാവില്ല. സമൂഹത്തിൽ ഇടപഴകി ശീലവും കാണില്ല.
- വീട്ടിൽ തന്നെയാവും താമസം. - മയക്കുമരുന്ന് ഉപയോഗം ഉണ്ടാവാം.
അതാവും ഇങ്ങനെ തല്ലിച്ചതയ്ക്കാൻ കാരണം. നിർത്താനുള്ള ബോധം ഉണ്ടാവില്ല.
- അങ്ങനെ തോന്നുന്നുണ്ടോ? - പിന്നെന്താ?
വീട്ടിലാണ് താമസമെങ്കിൽ സാധ്യതയില്ല. വിവാഹിതനാവാം.
- വിവാഹമോചിതനുമാവാം. - വിവാഹമോചിതനോ?
വിവാഹജീവിതത്തിൽ പ്രശ്നങ്ങളുള്ളവർ പെട്ടെന്ന് പൊട്ടിത്തെറിക്കും.
പെട്ടെന്ന് ക്രുദ്ധരാവും. പ്രത്യേകിച്ച് പെണ്ണുങ്ങളോട്.
- അതെനിക്കറിയില്ല. - തന്റെ ഭാഗ്യം.
അവൻ ലാറ്റിനോയും ബ്ലാക്കും ഒന്നുമല്ലെന്നാണോ? വെളുത്തവൻ തന്നാണോ?
ബ്ലാക്ക്സിനും ലാറ്റിനോകൾക്കും പ്രായമുള്ള സ്ത്രീകളോട് ബഹുമാനമുണ്ടാവും.
- ദാരിദ്ര്യം പിടിച്ച വെളുത്തവർഗ്ഗക്കാരനാവും. - ഞങ്ങൾ മുതിർന്ന ചിലരെ ചോദ്യം ചെയ്തിരുന്നു.
അതിൽ ഇവനെ ഒന്ന് ശ്രദ്ധിക്കേണ്ടിയിരിയ്ക്കുന്നു.
ആ വഴിയിൽക്കൂടെ പോയവനായിരുന്നു.
"ഇവിടെ എന്താ സംഭവം?"എന്നൊക്കെ ചോദിച്ചിങ്ങ് വന്നു. ആള് വെള്ളമടിച്ചിരുന്നു.
പോലിസൂകാരോട് കുശലം പറയാൻ ഇഷ്ടമുള്ള കൂട്ടത്തിലായിരുന്നു അവൻ.
അവനോടൊന്ന് സംസാരിക്കണമല്ലോ.
പിന്നെന്താ.
അമ്മേ.
ഗുഡ് മോർണിംഗ്.
എന്നെ ഓർമയുണ്ടോ?
ഉവ്വ്, ഓർമയുണ്ട്.
അമ്മേ!
മാം, ഞാൻ ഡിക്ടറ്റീവ് റോയ് കാർവർ.
ഇതെന്റെ സഹപ്രവർത്തകർ, ബിൽ ടെഞ്ചും ഹോൾഡൻ ഫോർഡും.
- ഹലോ. - നിങ്ങൾക്കെന്ത് വേണം?
ഡ്വൈറ്റ് എന്നല്ലേ പേര് ?
- അവനെ നിങ്ങൾക്കെന്തിനാ? - ഇവർ എഫ്.ബി.ഐ-യിൽ നിന്നാണ്.
അപ്പോ ഇവൻ കാര്യമായിട്ടെന്തോ ചെയ്തിട്ടുണ്ടല്ലോ?
ഇവരെ എന്തിനാടാ കാലമാടാ എന്റെ വീട്ടിലേക്ക് കൊണ്ടുവന്നേക്കുന്നേ?
ഞങ്ങൾ അകത്ത് വന്നോട്ടെ?
എഫ്.ബി.ഐ-യെ വരെ എന്റെ വീട്ടിൽ കേറ്റി.
ഇതിലും ഭേദം ഞാൻ ചാവുന്നതായിരുന്നു.
എടാ, എന്നെ ഇപ്പത്തന്നെ അങ്ങോട്ട് കൊന്നേയ്ക്കെടാ.
അതും ഇഞ്ചിഞ്ചായിട്ട്.
ഇവനെന്റെ ഒറ്റമോനാ. അവന്റെ കൈ കൊണ്ട് ചാവുന്നതിലും നല്ലത്...
...റോട്ടിൽ പോയി ലോറിക്ക് തല വെക്കുന്നതാ. അത്രയും വേദന കുറഞ്ഞുകിട്ടും.
ഞങ്ങൾക്ക് ഡ്വൈറ്റിനോട് കുറച്ച് കാര്യങ്ങൾ ചോദിക്കാനുണ്ട്.
ഇതൊക്കെ നിന്റെയാണോ ഡ്വൈറ്റ്?
എന്നെ വെറുപ്പിക്കാതെ സ്വന്തം ജീവിതം നോക്കി പോവേണ്ട കാലം കഴിഞ്ഞു. പക്ഷേ അവൻ പോവില്ല.
- നീയീ സോഫയിലാണോ കിടത്തം? - അടിച്ച് വെളിവില്ലാതാവുമ്പോ മാത്രം.
നമുക്ക് പുറത്തിരുന്ന് ഒരു സിഗററ്റ് ഒക്കെ വലിച്ച് സംസാരിക്കാം ഡ്വൈറ്റ്.
കൊണ്ടു പൊക്കോ.
അങ്ങനെയെങ്കിലും എനിക്കിത്തിരി മനസ്സമാധാനം താ.
സിഗററ്റ്?
നല്ല പെണ്ണുമ്പിള്ള.
എന്തൊരു മാതൃവാത്സല്യം.
സുഹൃത്തുക്കളൊക്കെ ഉണ്ടോ, ഡ്വൈറ്റ്?
തനിക്കുണ്ടോ?
അകത്തൊരു തുടല് കണ്ടല്ലോ. പക്ഷേ പട്ടിയെഇവിടെങ്ങും കാണാനുമില്ല.
ഗേൾഫ്രണ്ട് ഉണ്ടോ?
ഒരു പെണ്ണിനെ വീട്ടിൽ കേറ്റാൻ പാടാവുമല്ലോ...
തന്റെ അമ്മയുടെ ഈ സ്വഭാവം വെച്ച്.
- ഇല്ല. - അല്ലേ?
പാടല്ലെന്നോ?
എനിക്ക് ഗേൾഫ്രണ്ടില്ലെന്ന്.
തന്നെപ്പോലെ സുന്ദരനായ ആൾക്കോ? അത് ചുമ്മാ.
എന്നെ കളിയാക്കാൻ നോക്കുവാണോ?
അല്ലേൽ വേണ്ട, നിനക്ക് ഗേൾഫ്രണ്ട്സേ ഉണ്ടായിട്ടില്ലേ?
ഒറ്റത്തവണ.
എന്നിട്ടെന്തായി?
അവൾ ഗർഭിണിയായി.
ഞങ്ങൾക്ക് വിവാഹപ്രായം ആയിട്ടില്ലെന്നും പറഞ്ഞ് എന്റെ അമ്മ അവളുടെ മാതാപിതാക്കളോട് കാര്യം പറഞ്ഞു.
അമ്മ നിന്നെ കുറ്റക്കാരനാക്കിയല്ലേ?
ആ കുഞ്ഞിനെന്ത് പറ്റി?
- അലസിപ്പിച്ചു. - അലസിപ്പിക്കാനോ?
ഗർഭഛിദ്രം.
- തനിക്കെത്ര വയസ്സായിരുന്നു? - ഇരുപത്.
- അവൾക്കോ? - ഇരുപത്.
അതത്ര ചെറുപ്രായമൊന്നുമല്ലല്ലോ. നിനക്കവളെ ഇഷ്ടമായിരുന്നോ?
എനിക്കറിയില്ല, അതെന്ത് മറ്റേടത്തെ ചോദ്യമാ?
ആകാംക്ഷ കൊണ്ടാ. ചുമ്മാ പറ.
"എനിക്കറിയില്ല" എന്നാണുത്തരം.
അവൾക്ക് നിന്നെ ഇഷ്ടമായിരുന്നോ?
- അതെന്ത് പറ്റിയതാ ഡ്വൈറ്റ്? - എന്ത്?
തന്റെ കൈക്ക് നല്ല പണി കിട്ടിയിട്ടുണ്ടല്ലോ.
വല്ല അടിപിടിയിലും പെട്ടോ?
- ഇല്ല - കൈ ഒന്ന് നോക്കട്ടെ.
ഈ മുറിവൊക്കെ എവിടുന്നാ?
അടിച്ച് ഫിറ്റായപ്പോഴാവും. അറിയില്ല.
വെള്ളമടിച്ചിട്ട് കൈ മുറിയുന്നത് ആദ്യമായിട്ട് കാണുവാ.
എവിടെയോ തട്ടി മുറിഞ്ഞതാണ്.
എവിടെ?
ഒരു മരക്കഷ്ണം കൊണ്ടതാണ്.
- എനിക്ക് പ്രശ്നമൊന്നുമില്ല - അതൊന്നുകൂടി കാണിച്ചേ, ഡ്വൈറ്റ്.
എനിക്ക് പട്ടിയില്ല.
- പട്ടി അവരുടെയാണ്, എന്റയല്ല. - നിന്റെ അമ്മേടെയോ?
ഡ്വൈറ്റ്.
മര്യാദക്ക് ഈ മുറിവുണ്ടായത് എങ്ങനെയാണെന്ന് പറഞ്ഞാൽ...
എഫ്.ബി.ഐ-യോട് നുണ പറയാതെ രക്ഷപ്പെടാം.
ഒരു ...മരത്തിന്റെ...കഷ്ണം...കൊണ്ടതാണ്.
- ഇവിടെ നീയും അമ്മയും മാത്രമാണോ താമസം? - ജെസ്സിയുമുണ്ട്.
ആരാ ജെസ്സി?
ഏതോ ഒരുത്തൻ.
- വലിച്ച് ശീലമില്ലേ? - വലിക്കാറൊക്കെയുണ്ട്.
നിങ്ങൾ മൂന്നാളും കൂടി ഇതിനകത്ത്... ശ്വാസം മുട്ടില്ലേ?
- ഏറെക്കുറെ. - ജെസ്സി ഇവിടെ താമസം തുടങ്ങിയത്, ഈയിടെയാണോ?
കുറച്ച് ആഴ്ചകളായി.
അവരെവിടുന്നോ കണ്ടതോ എന്തോ ആണ്.
- എനിക്കറിയില്ല. - ആ മുറി അടുത്താണല്ലോ
അമ്മയും ബോയ്ഫ്രണ്ടുമായിട്ടുള്ളതൊക്കെ കേൾക്കുമ്പോ ദേഷ്യം വരാറുണ്ടോ?
- ഇല്ല. - എനിക്കാണേൽ പ്രാന്ത് പിടിച്ചേനെ.
അവരെ തൃപ്തിപ്പെടുത്താൻ ബുദ്ധിമുട്ടാണെന്ന് തോന്നുന്നല്ലോ.
- അവർക്ക് വേണ്ടതൊക്കെ അവൻ ചെയ്യാറുണ്ടോ? - എന്ത് വേണമെന്നുള്ള ബോധമൊന്നും അമ്മക്കില്ല.
ഇല്ലേ?
ഒരു പരിചയവുമില്ലാത്തവനെ വിളിച്ച് വീട്ടിൽ കേറ്റുക എന്നൊക്കെ പറഞ്ഞാൽ?
- ഒരുമാതിരി മറ്റേടത്തെ പരിപാടി. - അത് നീ അമ്മയോട് പറഞ്ഞിട്ടുണ്ടോ?
എന്ത്?
അമ്മ പറഞ്ഞിട്ടല്ലേ നീ കാമുകിയെക്കൊണ്ട് ഗർഭം അലസിപ്പിച്ചത്?
അപ്പോ അമ്മയുടെ ബന്ധത്തിൽ നിനക്കും അഭിപ്രായം പറഞ്ഞൂടേ ?
അവൻ നിന്റെ തൊട്ടപ്പുറത്തല്ലേ താമസം?
അവര് കളിക്കുമ്പോഴുള്ള ശബ്ദം പോലും നിനക്ക് പ്രശ്നമല്ലേ?
അമ്മ എപ്പോഴും ഭരിക്കാൻ വന്നാൽ,
എനിക്കാണേൽ ദേഷ്യം വന്നേനെ.
ഗർഭം അലസിപ്പിക്ക്, അത് ചെയ്യ്, ഇത് ചെയ്യ്...
അതെ. അമ്മക്ക് ഇങ്ങനെ താഴ്ന്നുകൊടുക്കുന്നത് എന്തിനാ?
- നിനക്ക് സ്വന്തമായി അഭിപ്രായമൊന്നുമില്ലേ? - എനിക്ക് അഭിപ്രായമൊക്കെയുണ്ട്.
- എന്നിട്ട് ഒന്നും ചെയ്ത് കണ്ടില്ലല്ലോ. - ഒന്നും പറഞ്ഞുകൂടി കണ്ടില്ല.
എനിക്കെന്റെ അഭിപ്രായമുണ്ട്. ഞാനത്ര ഊളയൊന്നുമല്ല.
നീ ഊളയാണെന്ന് ഞാനും പറഞ്ഞില്ല. പക്ഷേ എല്ലാം പഞ്ചപുച്ഛമടക്കി കേൾക്കുന്നതെന്തിനാ?
- എനിക്കൊരു പുല്ലും മനസിലാവുന്നില്ല. - നീ അവരെ ചീത്ത വിളിക്കാറുണ്ടോ?
- പറ്റുന്നപോലൊക്കെ വിളിക്കാറുണ്ട്. - എന്നുവെച്ചാൽ?
- നീ തല്ലുണ്ടാക്കിയിട്ടുണ്ടോ? - ഉണ്ടാവാം.
- പക്ഷേ അമ്മയോടല്ല,അല്ലേ?അമ്മയോട് അത് പറ്റില്ലല്ലോ. - നിന്റെ ഒരേയൊരു അമ്മയല്ലേ.
അവർക്കുനേരെ നീ കയ്യോങ്ങിയിട്ടില്ല. അവരെ തൊട്ടിട്ടുപോലുമില്ല.
അമ്മക്കുനേരെ കയ്യോങ്ങിയാൽ എല്ലാം തീർന്നല്ലോ അല്ലേ?
- നിനക്കെപ്പോഴേലും നിയന്ത്രണം നഷ്ടപ്പെട്ടിട്ടുണ്ടോ? - ഇല്ല.
- അവരോട്, ഒരിക്കലുമില്ല. - "അവരോട്" അല്ലേ?
ശരിയാണ്, നിനക്ക് ദേഷ്യം തീർക്കണം, നിന്റെ അധികാരം അമ്മക്ക് കാണിച്ചുകൊടുക്കണം.
നിന്റെ അമ്മയെ നീ വേദനിപ്പിക്കില്ല...
നീയവരെ ഒന്നും ചെയ്യില്ല, കാരണം അവർ നിന്നെ സ്നേഹിക്കുന്നുണ്ട്.
ഫ്ലോറിൻ നിവാസികൾക്ക് ഇനി സമാധാനത്തോടെ അന്തിയുറങ്ങാം...
കഴിഞ്ഞ ദിവസങ്ങളിൽ നടന്ന ക്രുരമായ ആക്രമണങ്ങളുമായി ബന്ധപ്പെട്ട്...
മുപ്പതുകാരനായ ഡ്വൈറ്റ് ടെയ്ലറെ സാക്രമെന്റോ പോലീസ് അറസ്റ്റ് ചെയ്തു.
പോലീസ് ഭാഷ്യമനുസരിച്ച്, സ്ലീപ്പി സബർബിലെ താമസക്കാരനായ ടെയ്ലർ,
74-കാരിയായ റോസ്മേരി ഗോൺസാലസിനെ മർദിച്ച് കോമയിലാക്കുകയും,
64-കാരിയായ ലോറ കോൺവേയെ കുത്തിക്കൊലപ്പെടുത്തുകയുമായിരുന്നു.
ഇരകളുടെ വീടുകൾ തമ്മിൽ അര മൈൽ ദൂരം പോലുമില്ലായിരുന്നു.
പേടിപ്പെടുത്തുന്ന ഈ ട്വിസ്റ്റിൽ,
പ്രായം ചെന്ന ഇരകളെ ക്രൂരമായി ആക്രമിച്ച ശേഷം...
ശരി, ശരി, ശരി.
ഈ മുറിയിലുള്ള എല്ലാവരും, കുട്ടിയായിരിക്കുമ്പോൾ...
...നിങ്ങൾ പോലീസ് ആവണമെന്ന് തീരുമാനിച്ച നിമിഷം ഓർക്കുന്നുണ്ടാവും.
ഞാനൊരു ഡിക്ടറ്റീവ് ആകണമെന്ന് തീരുമാനിച്ചത് 3-ൽ പഠിക്കുമ്പോ...
സർ ആർതർ കോനൻ ഡോയലിന്റെ "എ സ്റ്റഡി ഇൻ സ്കാർലെറ്റ്" വായിച്ചപ്പോഴാണ്.
ഈ പുള്ളിയുണ്ടല്ലോ...
- ഇദ്ദേഹമാണ് ആധുനിക ഷെർലോക് ഹോംസ്. - തീർച്ചയായും.
താൻ ഡോക്ടർ വാട്സണും.
താങ്ക്യൂ.
പിന്നല്ല.
അതുമല്ലേൽ നിങ്ങൾ സൈക്കിക്കാണ്.
തമാശ പറഞ്ഞതല്ല, കാലിഫോർണിയയിൽ കുറേ സൈക്കിക്കുകളുണ്ട്.
- എല്ലാറ്റിനും പോലീസാവണമെന്ന വ്യാമോഹമാണ്. - അതെ!
പോലീസുകാർക്കാണേൽ ഫെഡ്സ് ആവണമെന്നാണ് ആഗ്രഹം. ഫെഡ്സിനാണെങ്കിലോ...
...എന്തരോ എന്തോ.
അദ്ദേഹം സംസാരിക്കാൻ പോവുകയാണ്. ഞങ്ങൾക്ക് അറിവ് പകർന്നാലും ഗുരോ.
സംസാരിക്കൂ!
- താങ്ക്യൂ, താങ്ക്യൂ.
ഈ ഗെറ്റ്-ടുഗെദറിന് എന്റെ ഹൃദയം നിറഞ്ഞ നന്ദി...
റോയ്, എന്റെയും എന്റെ പാർട്നർ ബില്ലിന്റെയും...
...പ്രവർത്തനങ്ങളെ അംഗീകരിച്ചതിന് നന്ദി.
അത് സമ്പൂർണമാവാൻ, നമ്മളെല്ലാം ഒരുമിച്ച് പ്രവർത്തിച്ചാൽ...
ഏറ്റവും ഇരുളടഞ്ഞ കോണുകൾ കണ്ടെത്താനും...
ആ ഇരുട്ടിലേക്ക് വെളിച്ചം വീശാനും കഴിയും.
കൂരിരുട്ടിനെപ്പറ്റിയാണ് ഞാനീപ്പറയുന്നത്.
എന്തായാലും ബിയറിന് താങ്ക്സ്.
സഹായിക്കാൻ കഴിഞ്ഞതിൽ സന്തോഷം.
അഭിനന്ദനങ്ങൾ, ഗയ്സ്.
ഗുഡ് വർക്ക്.
ഈ ഇരുട്ടിലേക്ക് നീ ഇത്തിരി വെളിച്ചം വീശിയാൽ...
...എന്റെ താക്കോൽ ഒന്ന് കണ്ടുപിടിക്കാർന്നു.
വലിയ തമാശയായിപ്പോയി.
ഞങ്ങൾ കീഴടങ്ങി മക്കളേ.
ഗുഡ് ജോബ്.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
നിനക്ക് കുഴപ്പമൊന്നുമില്ലല്ലോ എന്നറിയാൻ വേണ്ടി വിളിച്ചതാ.
അവന്റെ ടീച്ചറോ?
അത് കഷ്ടമായല്ലോ.
ഇല്ല, എനിക്ക് സമയത്തിന് എത്താൻ പറ്റുമെന്ന് തോന്നുന്നില്ല.
അപ്പോ...
ഓക്കെ, നിന്റെ ശബ്ദം ഒന്ന് കേൾക്കണമെന്നേ ഉണ്ടായിരുന്നുള്ളൂ.
അവന് അച്ഛന്റെ വക ഒരുമ്മ കൊടുക്കണേ.
ലവ് യൂ റ്റൂ.
ഐ ആം സോറി, എഡ്.
ആ സ്ത്രീകളെ കൊല്ലാൻ പ്രേരിപ്പിച്ചത് സിനിമകളിലെ വയലൻസ് ആണെന്നാണോ നീ പറയുന്നത്?
അല്ല.
ഞാൻ പറയുന്നത് എന്താന്നുവെച്ചാൽ, നിങ്ങൾ പ്രതീക്ഷിക്കുന്നപോലല്ല യഥാർഥത്തിൽ നടക്കുക.
ഒരാളെ കുത്തിയാൽ അയാൾ മരിച്ചുവീഴേണ്ടതാണ്.
"ഓ.." എന്നൊക്കെപ്പറഞ്ഞ്.
- മരിച്ചുവീഴും, അല്ലേ? - അതെ..
പക്ഷേ യഥാർഥത്തിൽ, ഒരാളെ കുത്തിയാൽ അയാളുടെ രക്തസമ്മർദ്ദം കുറയും.
എന്നിട്ട് വളരെ പതിയെ ചോരവാർന്ന് മരിക്കും.
അതെനിക്ക് ആസ്വദിക്കാൻ പറ്റിയിരുന്നില്ല.
അത് ടേപ്പ് ചെയ്തോ?
ഉവ്വ്.
ഇതിന്റെയൊക്കെ യഥാർഥ കാരണം...
എനിക്ക് സാമൂഹികവും ലൈംഗികവുമായ സംവേദനക്ഷമത ഇല്ലാത്തതായിരുന്നു.
എനിക്ക് സ്ത്രീകളുമായി ബന്ധം സ്ഥാപിക്കാൻ ഭയങ്കര പേടിയായിരുന്നു...
എന്തിനധികം, ഒരു പെണ്ണിനോട് മര്യാദക്ക് സംസാരിക്കാൻ പോലും.
എനിക്ക് സംസാരിക്കണമായിരുന്നു.
അതേ കാരണം കൊണ്ടാണ് ഞാൻ ആളുകളെ കൂട്ടിക്കൊണ്ടു പോവാൻ തുടങ്ങിയത് എന്നതാണ് വിരോധാഭാസം.
ഒരു പെണ്ണിനെ കൂടെക്കൂട്ടുന്നു...
ഓരോ തവണയും ഓരോ സ്റ്റെപ്പ് അധികം ചെയ്യുന്നു.
സ്വന്തം ധൈര്യം അളക്കാനെന്ന പോലെ.
ഉദാഹരണത്തിന്, ആദ്യം കയ്യിൽ തോക്ക് ഇല്ലായിരുന്നു.
അങ്ങനെ ഞാൻ ഡ്രൈവ് ചെയ്ത്...
പറ്റിയ ആളൊഴിഞ്ഞ സ്ഥലത്തേക്ക് പോവുന്നു.
പക്ഷേ "അരുത്, വേണ്ട" എന്ന് മനസ് പറയുന്നു.
അപ്പോ പെണ്ണുങ്ങളെ കൊണ്ടുപോയെങ്കിലും കൊന്നില്ലെന്നോ?
പിന്നെ കാറിൽ തോക്ക് കരുതാൻ തുടങ്ങി.
ഒരുതരം ആർത്തി,
ഉള്ളിലൊരു വല്ലാത്ത വ്യഗ്രത ഉണ്ടാവാൻ തുടങ്ങി.
റേപ്പ് ചെയ്ത ശേഷം ഞാനവരെ വെറുതേ വിട്ടേനെ,
പക്ഷേ എനിക്ക് എക്സ്പീരിയൻസ് ഇല്ലായിരുന്നു.
തീവ്രമായ അഭിനിവേശം എന്റെ മനസിനെ കാർന്നുതിന്നാൻ തുടങ്ങി.
തീവ്രമായ അഭിനിവേശമോ?
- അത് നല്ലൊരു പ്രയോഗമല്ലേ? - പിന്നെ എന്ത് സംഭവിച്ചു?
ഞാനൊരു പുസ്തകം എഴുതിയാലോ എന്ന് ആലോചിക്കുന്നുണ്ട്.
ഒരു ടൈപ്പ്റൈറ്റർ കിട്ടിയാൽ ഉപകാരമായേനെ. ഏർപ്പാടാക്കാമോ?
ഞങ്ങൾ ശ്രമിച്ചുനോക്കാം.
അങ്ങനെയാണോ ആ വികാരം തുടങ്ങുന്നത്?
ഒരു ഘട്ടമെത്തിയപ്പോൾ താൻ....
- ആ ത്രിൽ ആസ്വദിക്കാൻ തുടങ്ങി. - നോക്കൂ...
ഒരാളുടെ കഴുത്ത് മുറിക്കുമ്പോൾ...
ചെവി മുതൽ ചെവി വരെ മുറിക്കണം.
എങ്കിലേ തൊണ്ടയും ശ്വാസനാളവും ഒരുമിച്ച് മുറിയൂ.
അപ്പോ അവർ ഒരേസമയം ശ്വാസം മുട്ടിയും ചോരവാർന്നും മരിക്കും.
ഇല്ലെങ്കിൽ അവർ ഒരുപാട് വേദന തിന്നേണ്ടി വരും.
അങ്ങനെയാണ് ഞാൻ 'ചെവി മുതൽ ചെവി വരെ' എന്ന പ്രയോഗം പഠിച്ചത്.
അതിന്റെ ശരിയായ അർഥം.
അത് വെറുമൊരു പ്രയോഗമാണെന്നാണ് എല്ലാരുടേം വിചാരം.
അല്ല, അതൊരു നിർദേശമാണ്...
ചെയ്യണം എന്നല്ല, ചെയ്തേ പറ്റൂ എന്ന്.
അപ്പോ സുഖം കിട്ടിയിരുന്നില്ലെന്നാണോ, എഡ്?
പിന്നേ, ഉണ്ട്.
എനിക്ക് അവരുടെ മേൽ ആധിപത്യം വേണമെന്നേ ഉണ്ടായിരുന്നുള്ളൂ.
മറ്റൊരു തരത്തിൽ പറഞ്ഞാൽ, മരണത്തിന്മേലുള്ള ആധിപത്യം.
അവർ മരിച്ചവരും ഞാൻ ജീവിച്ചിരിക്കുന്നവനും. അതായിരുന്നു എന്റെ ആനന്ദം.
ഞാൻ വേട്ടക്കാരനും, അവരെന്റെ ഇരകളും.
ആദ്യത്തെ കൊലകൾക്ക് ശേഷം എന്തായിരുന്നു തോന്നിയത്?
ഏറ്റവും ഇഷ്ടമായത് മേരിയെയാണ്.
അനീറ്റയോട് എനിക്ക് വലിയ താൽപര്യമില്ലായിരുന്നു.
അവൾക്കെന്തായിരുന്നു പ്രശ്നം?
അങ്ങനെ പ്രത്യേകിച്ചൊന്നുമില്ല.
അതിനു കാരണം മേരിയുടെ...
അവളുടെ വ്യക്തിത്വവും ഭംഗിയും എന്നെ വല്ലാതെ ആകർഷിച്ചു.
അവളോടെനിക്ക് ഭയങ്കര ആദരവും ആയിരുന്നു.
- ആദരവോ? - അതെ.
എല്ലാം കഴിഞ്ഞിട്ടും ഞാൻ ഇടയ്ക്കിടെ അവിടം സന്ദർശിച്ചിരുന്നു...
അവളോടുള്ള സ്നേഹത്താലും അവൾക്കൊപ്പമിരിക്കാനും.
കൊലപാതകസ്ഥലത്തോ?
എനിക്ക് വലിയ ഭംഗി ഒന്നുമില്ലായിരുന്നെങ്കിലും...
ഞാനെപ്പോഴും നോട്ടമിട്ടത് സുന്ദരികളെയായിരുന്നു.
നിങ്ങളും അങ്ങനെത്തന്നാവുമല്ലോ.
തീർച്ചയായും.
ഇനിപ്പറയുന്നത് നിങ്ങൾക്ക് സങ്കല്പിക്കാൻ പറ്റണമെന്നില്ല,
മുത്തശ്ശനെയും മുത്തശ്ശിയെയും കൊന്നതിന്...
15 മുതൽ 21-ാം വയസ്സുവരെ ഞാൻ അകത്തായിരുന്നല്ലോ.
അക്കാലത്ത് എന്റെ സമപ്രായക്കാരായ പെൺകുട്ടികളോട് എനിക്ക് സമ്പർക്കമേ ഇല്ലായിരുന്നു.
പുറത്തിറങ്ങിയപ്പോൾ ഞാൻ മറ്റേതോ ഗ്രഹത്തിൽ എത്തിയപോലായിരുന്നു.
ഞാൻ അത്രയും നാൾ മുതിർന്നവരുടെ കൂടെയായിരുന്നല്ലോ താമസം...
ഞാനാകെ ഒരു പഴഞ്ചനായിപ്പോയിരുന്നു.
അത് നിന്നെ സങ്കടപ്പെടുത്തിക്കാണുമല്ലോ.
ഞാൻ പോലീസിന് കീഴടങ്ങിയപ്പോൾ...
ഞങ്ങൾ കാലിഫോർണിയയിലൂടെ സഞ്ചരിച്ച്...
ഭക്ഷണം വാങ്ങാൻ ഒരു ഹോട്ടലിനടുത്ത് വണ്ടി നിർത്തി.
ഭംഗിയുള്ള കുറച്ചു പെണ്ണുങ്ങൾ കാറിനടുത്തൂടെ നടന്നുപോയി.
ഞാൻ ഛർദ്ദിച്ചു.
ആ പോലീസ് കാറിനകത്ത്, അത്രേം പോലീസുകാർ നോക്കി നിൽക്കെ.
ഉഗ്രമായിത്തന്നെ.
സ്ത്രീകളോടുള്ള എന്റെ പ്രതികരണമായിരുന്നു അത്.
എനിക്ക് മറ്റ് വഴികളില്ലായിരുന്നു.
ഞാനൊരു കാര്യം ചോദിക്കട്ടെ.
ഇതിനെപ്പറ്റി ആരോടെങ്കിലും പറഞ്ഞിട്ടുണ്ടോ?
നിന്റെ താൽപര്യങ്ങളെപ്പറ്റി?
അമ്മയോടോ മറ്റോ?
ഏതായാലും ഞങ്ങളോട് പറയുന്ന പോലെയായിരിക്കില്ല.
തുടക്കത്തിലേ എന്നെ നേർവഴിക്ക് നടത്തിയിരുന്നേൽ...
ഒന്നും ഇങ്ങനെയാവുമായിരുന്നില്ല.
രാവിലെ ഞാൻ എഴുന്നേൽക്കുമ്പോ തൊട്ട്...
അവരെന്നെ കൊച്ചാക്കാനും വെറുപ്പിക്കാനും തുടങ്ങും.
എവിടെ തൊട്ടാൽ എനിക്ക് പൊള്ളുമെന്ന് അവർക്കറിയാമായിരുന്നു.
കാരണം എന്നെ അങ്ങനെയാക്കിയത് അവരാണ്.
ജീവിതം മുഴുവൻ ഞാനവരുടെ കളിപ്പാവയായിരുന്നു.
ഒരു വേട്ടക്കത്തി കൊണ്ട് ഞാനവരുടെ തലയറുത്ത നിമിഷം വരെ.
എഡ്...
എന്തിനായിരുന്നു നീ അങ്ങനെ ചെയ്തത്...
അവരുടെ തല കൊണ്ട്?
എന്തിനാവും?
അന്ന് രാത്രി ഞാനവരുടെ ബെഡ്ഡിനടുത്തേക്ക് ചെന്നപ്പോൾ...
അവരവിടെ ഒരു പുസ്തകവും വായിച്ച് കിടക്കുവായിരുന്നു.
സ്ഥിരം ഉള്ളതുപോലെ തന്നെ.
അവര് പറയുവാ, "ഓ, ഇനി രാത്രി മൊത്തം നിനക്ക് ഉറങ്ങാതിരുന്ന്...
...സംസാരിക്കണമായിരിക്കുമല്ലേ" എന്ന്.
ഒന്നാലോചിച്ച് നോക്ക്.
"രാത്രി മുഴുവൻ സംസാരിച്ചിരിക്കണോ." എന്ന്.
കോപ്പ്.
ആ നിമിഷം അവരെ കൊല്ലണമെന്ന് തോന്നി.
മനസിലായോ?
ജീവിതത്തിലാദ്യമായി ഞാൻ എന്നോട് നീതി കാണിച്ചു.
ഞാൻ ഇഴജന്തുവൊന്നുമല്ല...
ഞാൻ വന്നത് കല്ലിനടിയിൽ നിന്നുമല്ല, ഞാൻ വന്നത് അവരുടെ യോനിയിൽ നിന്നുതന്നാ.
ഞാൻ ഉണ്ടായത് എന്റെ അമ്മയിൽ നിന്നാ.
നീ അവരുടെ ശരീരഭാഗം മാലിന്യക്കൂമ്പാരത്തിൽ തട്ടി എന്ന് കേട്ടത് ശരിയാണോ?
അവരുടെ സ്വനതന്തുക്കൾ.
എന്തിന്?
എനിക്കവരുടെ വായടപ്പിക്കാൻ കഴിയാഞ്ഞതുകൊണ്ട്.
അവർ എന്നെ മുറിവേൽപ്പിച്ചത് വാക്കുകൾ കൊണ്ടായിരുന്നു.
അതുകൊണ്ട് ഞാനവരുടെ വായടപ്പിച്ചു.
അവരെന്നോട് ചെയ്തതിനുള്ള പ്രതിഫലമായിരുന്നു അതെന്ന് ഇപ്പോ എല്ലാർക്കുമറിയാം.
സ്വന്തം മകനോട് അവർ ചെയ്തതിനുള്ള ഫലം.
പിസ!
നിങ്ങടെയൊരു കാര്യം.
ശരി, നീ കാറിൽ നിന്നിറങ്ങിയിട്ട്...
- ഞാൻ അപ്പാർട്ട്മെന്റ് ബിൽഡിംഗിലേക്ക് നടക്കുന്നു. - ചുറ്റും ആരെങ്കിലുമുണ്ടായിരുന്നോ?
അങ്ങനെ ഞാൻ വീട്ടിലെത്തുന്നു,
അപ്പാർട്ട്മെന്റിന്റെ പടികൾ കയറുന്നു...
...കയ്യിൽ ഫ്രഷായി അറുത്തെടുത്ത തലയും...
കയ്യിലുള്ള ബാഗിലേക്ക് അതിൽ നിന്നും ചോരയും ഒലിക്കുന്നുണ്ട്.
ചുമ്മാ കക്ഷത്തിൽ വെച്ച് അങ്ങ് പോയെന്നോ?
- ഒരു കഷ്ണം കൂടി എടുക്കൂ. - താങ്ക്യൂ.
അപ്പോ ഭയങ്കര കളിചിരിയുമായി...
സന്തോഷത്തോടെ രണ്ട് ദമ്പതിമാർ അതുവഴി വരുന്നു.
- അവരെന്നെ കടന്നു പോവുന്നു. - നിന്റെ രണ്ട് ലോകങ്ങൾ കൂട്ടിമുട്ടുകയാണ്...
രക്തദാഹിയായ എന്റെ ഭാവനാലോകവും ഇതും.
സുന്ദരിക്കുട്ടി. നല്ല പേരും. കിം എന്നോ മറ്റോ.
ബോയ്ഫ്രണ്ടിനൊപ്പം ഒരു ഡേറ്റിന് പോവുകയായിരുന്നു.
കിമ്മിന്റെ തലയറുത്ത് ബാഗിലിടാനും നിനക്കൊരു ബുദ്ധിമുട്ടുമില്ലല്ലോ അല്ലേ.
- നീ സർവ്വശക്തനാവുകയാണല്ലേ. - അത് തന്നെ.
അപ്പോഴാണ് ജീവിതത്തിലൊരിക്കലും ഡേറ്റ് ചെയ്തിട്ടില്ലല്ലോ എന്ന് ഞാനോർക്കുന്നത്.
ഞാൻ വാതിൽ തുറന്ന് ചെന്ന് അമ്മയോട് പറഞ്ഞു,
"അമ്മേ, ഞാനിതുവരെ ഒരു പെണ്ണിനെയും ഡേറ്റ് ചെയ്തിട്ടില്ല."
- അപ്പോ അവരെന്ത് പറഞ്ഞു? - "ഹോ, ഭാഗ്യം" എന്ന്.
- വിശ്വസിക്കാനാവുന്നുണ്ടോ? - എന്ത് തള്ളയാടോ.
അങ്ങനെയാണ് ഞാൻ തലകൾ പിന്നാമ്പുറത്ത് കുഴിച്ചിടാൻ തുടങ്ങിയത്.
- പിന്നേ. - അമ്മയുടെ ബെഡ്റൂമിലെ ജനലിന്റെ തൊട്ടുതാഴെ.
അവരുടെ തലകൾ അമ്മയുടെ ജനലിലേക്ക് നോക്കുന്ന രീതിയിൽ
അവരുടെ മൂക്കിൻതുമ്പിൽ. എനിക്കത് നിർത്താൻ പറ്റിയില്ല.
വാട്ട് ദ ഫക്ക്!
അമ്മക്കെപ്പോഴും ആളുകൾ അവരെ ബഹുമാനത്തോടെ നോക്കണമെന്നായിരുന്നു.
കെംപറിന്റെ മണം ദേഹത്തുനിന്ന് പോയിട്ടില്ല.
അതോ സി.എം.എഫിന്റെ നാറ്റമാണോ എന്തോ.
ഹമ്മോ, ഭയങ്കര നാറ്റമായിരുന്നു. ലോക്കർ റൂം പോലെ.
ഓക്കാനിച്ച് വിശപ്പും പോവുമല്ലോ.
അപ്പോ...
തനിക്ക് തന്റെ അമ്മയെ ഇഷ്ടമാണോ?
സോറി, തമാശ ഏറ്റില്ലല്ലേ?
എനിക്കെന്റെ അമ്മയെ ഇഷ്ടമായിരുന്നു.
പക്ഷേ അവരിപ്പോ ജീവിച്ചിരിപ്പില്ല.
തന്റെ ഭാര്യയെ ഇഷ്ടമാണോ?
- അതെ, ആണ്. - അത് നന്നായി.
എന്റെ ജീവിതമേ അവളാണ്. അവളില്ലാതെ എനിക്ക് ചിന്തിക്കാൻ പോലുമാവില്ല.
- നിന്റെ ഗേൾഫ്രണ്ടിനെയോ? - ഉവ്വ്.
അവള് കൊള്ളാം, സ്മാർട്ടാണ്.
അവൾക്കെന്നെ ശരിക്കും ഇഷ്ടമാണെന്ന് തോന്നുന്നു.
അപ്പോ നമ്മൾ വിജയിച്ചെന്ന് തോന്നുന്നു.
ഇപ്പോ ഒരു സുഖമുണ്ട് അല്ലേ?
സിനിമയിൽ കാണുന്നതുപോലെ വില്ലനെപ്പിടിച്ച് തിരിച്ച് വീട്ടിലേക്ക് പോവുമ്പോൾ.
ഡ്വൈറ്റിനെ അകത്താക്കിയതിൽ ആശ്വാസമുണ്ട്.
പക്ഷേ കെംപർ ആ ആശ്വാസം ഇല്ലാതാക്കുന്നു.
അവൻ വല്ലാത്തൊരു വെറുപ്പുളവാക്കുന്നുണ്ടല്ലേ?
ഉവ്വ്.
ഡ്വൈറ്റിനേക്കാളും?
കെംപറിന്റെ കണ്ണിൽ വെറും ശൂന്യതയാണ്.
ഒരു തമോഗർത്തിനടുത്തു നിൽക്കുന്നപോലാണ്.
- അതെ. - അവന്റെ വിചാരം നമ്മളവന്റെ കൂട്ടുകാരാണെന്നാ.
അല്ല... അവന്റെ വിചാരം നീ അവന്റെ കൂട്ടുകാരനാണെന്നാ.
നീ ഒരു ഒന്നാന്തരം എഫ്.ബി.ഐ ഏജന്റാണെന്നാണ് അതിനർഥം.
ഞാൻ ഡോക്ടർ കാറുമായി നമ്മൾ സംസാരിച്ചത് ഓർക്കുവായിരുന്നു.
അതെയോ?
നമ്മളിതിൽ മിടുക്കന്മാരാണ്.
എനിക്ക് ഓക്കാനം വരുമെങ്കിൽ പോലും.
പുതിയ, ഇൻട്രസ്റ്റിംഗ് ആയ ആശയങ്ങൾ നമ്മൾ...
വേണ്ടതുപോലെ പരിഗണിക്കാതിരുന്നാൽ...
അതുതന്നെ.
ഇത് നല്ല ഐഡിയയാണെന്ന് അവൾക്ക് തോന്നുന്നുണ്ടേൽ...
ആളുകളുടെ ജീവിതം തന്നെ മാറ്റിമറിക്കാനുള്ള ശേഷി ഇതിനുണ്ടെങ്കിൽ...
- എങ്കിൽ? - ... നമുക്ക് അവളെ ക്ഷണിച്ചാലോ?
ഒറ്റ ദിവസത്തേക്ക്, ഒരു സ്ട്രാറ്റജി ഉണ്ടാക്കാൻ.
അത് കിടു ഐഡിയ ആണല്ലോ.
ഒന്നുമില്ലേലും ഇതുവരെയുള്ളതൊക്കെ ഒന്ന് സംഗ്രഹിച്ച്...
ഒരു പ്ലാൻ ഉണ്ടാക്കാം. കാരണം ഷെഫേഡിനോട് സംസാരിക്കുന്നതിനു മുൻപ്...
...നമ്മൾ തയ്യാറായിരിക്കണം.
നടക്കാൻ സാധ്യത കുറവാണ്.
ഇപ്പോഴേ പുള്ളിക്ക് നിന്നെ വെറുപ്പാണ്.
അയാൾ തന്നെയും വെറുക്കാൻ തുടങ്ങിയിട്ടുണ്ട്.
അതെ.
തുടങ്ങിയ സ്ഥിതിക്ക് പൂർണമാക്കിയേക്കാം.
കെംപറിനെപ്പോലെ തന്നെ ഡ്വൈറ്റ് അവന്റെ ചെയ്തികൾ തുടർന്നേനെ...
...അതിന്റെ കാരണക്കാരിയിലേക്ക് എത്തുന്നതുവരെ.
എപ്പോഴും കാരണക്കാരി അമ്മയാവുന്നത് വിരസമല്ലേ?
അമ്മയായിരുന്നു കാരണം, പക്ഷേ മറ്റൊരു രീതിയിലാണെന്ന് മാത്രം.
കൂടുതൽ...
സ്നേഹം കാരണം.
അതിനെ അങ്ങനെ വിളിക്കാമോ എന്നറിയില്ല.
അവര് ഹോട്ടായിരുന്നോ?
- ആര്? - അവന്റെ അമ്മ?
എന്റെ ഹൈസ്കൂളിലെ പയ്യന്മാരുടെ കണ്ണിൽ എന്റെ അമ്മ ഭയങ്കര ഹോട്ടായിരുന്നു.
അവരോടെനിക്ക് ഒരുതരം അറപ്പായിരുന്നു.
പിന്നെ അമ്മ കീമോ ഒക്കെ ചെയ്തു...
പിന്നെയാരും അമ്മയെ കമന്റടിച്ചിട്ടില്ല.
- അതെന്നെ ഒരുതരത്തിൽ സങ്കടപ്പെടുത്തി. - അമ്മയ്ക്ക് ക്യാൻസറായിരുന്ന കാര്യം എന്നോട് പറഞ്ഞില്ലല്ലോ.
സെക്സിനിടയിൽ ഞാനെപ്പോളും എന്റെ മുല പിടിക്കാൻ പറയുന്നത് അതുകൊണ്ടാണ്.
- വല്ല ക്യാൻസർ മുഴകളുമുണ്ടേൽ പറയാൻ. - ഓ, അതാണോ?
എന്റെ മനസിനെ സ്വാധീനിക്കാൻ അവരെ അനുവദിച്ചുകൂടാ.
- സെക്സിനെ അവർ കാണുന്ന രീതി. - സ്ത്രീകളെയും.
നന്ദിയുണ്ടെടീ, വന്നതിന്.
നിന്നെ കാണാൻ മോഹിച്ചിരിക്കുവായിരുന്നു.
ഇപ്പോ ഞാൻ കുളിച്ച് വൃത്തിയായ സ്ഥിതിക്ക്...
നഖം വൃത്തിയാക്കുമ്പോ എനിക്ക് നക്കിത്തരുന്നത്...
കിങ്കി ആണെന്നാണോ നിന്റെ... [കിങ്കി/kinky-കാമോദ്ദീപകമായ]
ഞാൻ കിങ്കി ആണ്.
വളരെ കിങ്കി ആണ്.
ഈ നഖം വെട്ടി കൊണ്ട് നിന്നെയെനിക്ക് കൊല്ലാം.
എങ്കിൽ ഞാനും നിങ്ങൾക്ക് പഠിക്കാനുള്ള ഒരു കേസാവും.
നിന്നെ ഇന്റർവ്യൂ ചെയ്യാൻ എല്ലാവരും ആഗ്രഹിക്കും.
ഹേയ്, കെന്നെത്ത്, ഞാനൊരു കാര്യം ചോദിക്കട്ടെ?
ഓ, പിന്നെന്താ, ചോദിക്ക്.
നമ്മൾ പഠിപ്പിക്കുന്ന ചില കാര്യങ്ങളെപ്പറ്റി...
...ഞാൻ ഒന്ന് കാര്യമായി ചിന്തിച്ചു.
പ്രത്യേകിച്ചും ഡീവിയന്റ് ടെർമിനോളജി ലിസ്റ്റിനെപ്പറ്റി.
ആ തെറിവാക്കുകളെപ്പറ്റിയോ?
ഞാനവയെ വിളിക്കാനിഷ്ടപ്പെടുന്ന പേര്...
- 'പ്രവൃത്തിയുടെ സൂചകങ്ങൾ' എന്നാണ്. - ഓ...
ഫെലേഷ്യോയും കണ്ണിലിംഗസും ഒക്കെ...
ഓക്കെ, പ്രശ്നമെന്താണെന്ന് പറ.
എനിക്ക് പ്രശ്നമില്ല എന്നതാണ് പ്രശ്നം, കെൻ.
അവ ഡീവിയന്റ് ആണെന്ന് എനിക്ക് തോന്നുന്നില്ല.
ഏനൽ വയലേഷൻ?
അല്ല, അതല്ല.
- ഇത് ബില്ലിനോട് പറഞ്ഞോ? - ആ, ഉവ്വ്.
ബിൽ എന്നോട് യോജിക്കുന്നുണ്ട്.
പാഠ്യപദ്ധതി പരിഷ്കരിക്കണമെന്നാണോ താൻ പറയുന്നേ?
ആ ലിസ്റ്റ് ഒന്ന് ചുമ്മാ നോക്ക്.
- അതൊന്ന് ആലോചിക്ക്, ഓക്കേ? - ഉം...ഉം.
- ഫക്ക്ഹെഡ്? - അത് ഇരുന്നോട്ടെ.
ഫക്ക്ബാഗ്?
അതും.
ഗ്യാംഗ്ബാങും നിലനിർത്തണോ?
അതങ്ങനെത്തന്നെ നിൽക്കട്ടെ.
ക്ലിസ്മോഫീലിയ?
എന്ത് ക്ലിസ്മ?
എനിമ. സ്വയം ചെയ്യുന്നതോ, ചെയ്തുകൊടുക്കുന്നതോ.
അതും ഇരുന്നോട്ടെ.
അപ്പോ ഒഴിവാക്കുന്നത്, "പുസ്സി","ഡിൽഡോ"
"ഷെലേഷ്യോ," "കണ്ണിലിംഗസ്."
ഇത് വേണമെന്നുറപ്പാണോ?
അതെ.
താങ്ക്യൂ മാർജ്.
ഇത് നല്ലതിനുവേണ്ടിയാണ്.
ശരി.
താനും ഡോക്ടർ കാറും തമ്മിൽ മുൻപരിചയമുണ്ടോ?
ഞാൻ ഒന്നുരണ്ട് കേസുകളിൽ അവളുടെ സഹായം തേടിയിട്ടുണ്ട്.
കുറച്ച് വർഷമായിട്ടുള്ള പരിചയമാണ്. എന്താ ചോദിക്കാൻ കാരണം?
ചുമ്മാ ആകാംക്ഷ കൊണ്ട്.
അല്ല.
- അല്ലെന്നോ? - ഞാനുദ്ദേശിച്ചത് മനസിലായില്ലേ?
- ഞാൻ അത് ഉദ്ദേശിച്ചല്ല... - എന്റെ വിവാഹജീവിതം സ്വസ്ഥമാണ്, താങ്ക്യൂ.
ഞാനത് ഉദ്ദേശിച്ചല്ല...
വെൻഡിക്ക് എന്തോ ആകർഷണീയതയുണ്ട്.
ലൈംഗികമായിട്ടല്ല...
വേണേൽ ലൈംഗികമായിട്ടെന്നും പറയാം.
പക്ഷേ അവളുടെ ഐഡിയകളും, ഊർജവും അവൾ... ഞാൻ പറയുന്നത് മൊത്തം അബദ്ധമാണല്ലോ.
ടീച്ചറോട് പ്രേമം ഉള്ളപോലെ തോന്നുന്നല്ലോ.
അവളെപ്പോലൊരാൾ ഈ പ്രൊജക്ടിനെ അംഗീകരിച്ചതും അഭിനന്ദിച്ചതും കൊണ്ടുള്ള ഒരു ഇതാണ്.
- തോന്നുന്നില്ലേ? - മനസിലായി.
ഈ കിളവൻ ടെഞ്ച് വന്നാൽ നിനക്ക് വിലയില്ല...
മുതുകിളവൻ ഷെഫേഡ് വന്നാലും നിനക്കൊരു പുല്ലുമില്ല.
- പക്ഷേ മൊഞ്ചത്തി പ്രൊഫസർ വരുമ്പോഴാ... - ഇത് ശരിയല്ല.
അവളെത്തി.
- ഡോക്ടർ കാർ. - ഏജന്റ് ഫോർഡ്.
- ക്വാണ്ടിക്കോയിലേക്ക് സ്വാഗതം. - താങ്ക്യൂ.
യാത്ര ഒക്കെ സുഖമായിരുന്നോ?
അത്ര സുഖമില്ലായിരുന്നു. ഞാൻ പേപ്പർ ഗ്രേഡ് ചെയ്യുവായിരുന്നു, പക്ഷേ...
വേണേൽ കഫ്റ്റീരിയയിൽ നിർത്തി ഒരു കോഫി കുടിക്കാം കേട്ടോ.
വേണ്ട, ഞാൻ രാവിലെ കഴിച്ചതാ.
ഈ വഴിയാണ്.
നിങ്ങളെന്താ പഠിപ്പിക്കുന്നത്?
ഞാൻ പഠിപ്പിക്കുന്നത്...
സോഷ്യോപതിയുടെയും പ്രസിദ്ധിയുടെയും പരസ്പരബന്ധത്തെപ്പറ്റിയാണ്.
ആൻഡി വാർഹോളിനെയും ജിം മോറിസ്സണെയും പോലുള്ളവരെപ്പറ്റി.
അവരുടെ ഈഗോ നിലനിർത്താൻ അവർക്ക് വേണ്ട ഒരേ ഒരു കാര്യം അവരുടെ താരപ്രഭയാണ്.
- നിക്സൺ ഒരു സോഷ്യോപാത്തായിരുന്നു - ഏതാണ്ട് അതെ.
സോഷ്യോപാത്ത് ആയ ഒരാൾക്കെങ്ങനാ യുണൈറ്റഡ് സ്റ്റേറ്റ്സിന്റെ...
...പ്രസിഡന്റാവാൻ പറ്റുക?
ശരിക്കും ചോദിക്കേണ്ടത്, അതല്ലാത്ത ഒരാൾക്ക് എങ്ങനാ യുണൈറ്റഡ് സ്റ്റേറ്റ്സിന്റെ
പ്രസിഡന്റാവാൻ പറ്റുക എന്നാണ്.
അതാണ് ഈ ജോലിയുടെ പ്രാധാന്യം. ഇതിന്റെ സാധ്യത എഫ്.ബി.ഐ-യേക്കാൾ അപ്പുറത്താണ്.
- അങ്ങ് വൈറ്റ് ഹൌസ് വരെ. - ഒരുപക്ഷേ, അതെ.
പരിഭാഷ: രാഹുൽ രാജ് Telegram: @rahulr
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org